Pigmentpletter skyldes primært de lange UVA-stråler og det synlige, blå lys. Du skal derfor sørge for at bruge en solcreme med høj UVA-beskyttelse, hvis du vil forebygge pigmentpletter, hyperpigmentering, ar og melasma.
Det er desværre umuligt at se på en solcreme, om den beskytter mod de lange UVA-stråler, men ingredienserne giver dig et fingerpeg om det. Hvis du har hyperpigmentering, er det en fordel at din solcreme indeholder et af disse UVA-filtre på ingredienslisten:
Methoxypropylamino Cyclohexenylidene Ethoxyethylcyanoacetate
Zinc oxide – især hvis der er tilsat lidt farve i form af jernoxid
Phenylene Bis-Diphenyltriazine
Methylene Bis-Benzotriazolyl Tetramethylbutylphenol